**7. teden, 4.5. – 8.5.2020**

**1. ura**

Dragi učenci, dobrodošli nazaj. Upam, da ste se spočili, nabrali novih moči in energije za ciljno ravnino, do konca šolskega leta.

Današnjo uro boste namenili pregledu svojih odgovorov v učbeniku in delovnemu zvezku.

Na spodnji povezavi vam pošiljam povezavo do rešitev za učbenik in DZ, ki ga boste v tem obdobju samostojno uporabljali. Naloge vedno naredite sami, šele nato pregledujte z rešitvami. Ko mi boste pošiljali posnetke, naj bo **z rdečim kulijem vidno**, kaj ste popravili s pomočjo rešitev. Če se boste odločili za prepisovanje, boste sebe prikrajšali za znanje. Odločitev je vaša, a vam to odsvetujem.

Rešitve DZ in UČBENIK: <https://touchstone.si/index.php/touchstone-8-resitve-vaj-8-razred.html>

**2. ura**

Preden začnemo današnjo uro, ponovno preberi **GRAMMAR TIME OUT** v učbeniku na **strani 157**, **Present Perfect v nasprotju s preteklikom** in preglej razpredelnico, ki sem vam jo posredovala v tednu pred prazniki.

Sedaj si oglej **vajo 5 v DZ na strani 151**. Napiši kaj si že počel v življenju. Ker govoriš o I**ZKUŠNJAH** , uporabljaš Present perfect Simple:

**HAVE / HAS** + 3. oblika glagola (**DONE**) ali –ED (VISIT**ED**)

Pri vsaki kategoriji napiši 4 povedi, pomagaj si z vajami 2,3,4.

Nadaljuj z dialogom AT THE PIZZA RESTAURANT, ki ga ponovno prebereš, in nato narediš vajo v **DZ na strani 154 in vajo 13**, na naslednji strani.

Še zadnja in najpomembnejša vaja danes, je **vaja 14, na str. 155 v DZ.** Tu je potrebno razumeti razliko med **Present Perfect v nasprotju s preteklikom**, s čimer smo začeli današnjo uro. Oglej si mojo razpredelnico s primeri (prepiši v zvezek), nato izpolni tisto v DZ:

|  |  |
| --- | --- |
| **EXPERIENCE - doživetja**  **Present perfect simple:**  WHEN? – ČAS **ni pomemben**  Časovni izrazi: yet, still, already, ever, never,… | **EXPERIENCE - doživetja**  **Past tense simple:**  **WHEN?** – ČAS **je pomemben** in **določen**  Časovni izrazi: yesterday, last summer, two years ago, in 1019,… |
| **HAVE/ HAS+3. obl.gl.**/ **- ED** | 2. oblika glagola( **was**) ali **-ED** |
| I'**ve already been** in the USA. (čas ni določen) | I **was** in the USA **in 1999**. (čas je določen) |

**3. ura:**

Ponovno na kratko ponovi kar smo delali prejšnjo uro. **Kakšne so razlike med Present perfect in past simple?** Kakšna ja **oblika glagola** pri enem in drugem času? Kje **je čas pomemben** in določen in **kje ne**? Katerega od teh časov uporabljamo, ko odgovarjamo na vprašanja z **WHEN**?.

Upam, da si s pomočjo razpredelnice iz prejšnje ure odgovoril/a na vsa vprašanja.

Nadaljujemo z **vajo 8 v učbeniku, na strani 156**. Oglej si razpredelnico, **poslušaj posnetek**, nato **v zvezke napiši** kaj je Ethel že naredila v svojem življenju (present perfect simple) in **kdaj** je to naredila (past simple).

Primer:

Rabiš **Present perfect** **simple:** Rabiš **Past simple tense:**

**What has Ethel done in her life? When did she do these things?**

She **has already seen** the pyramids**.**  She **saw** the pyramids **in 1994**.

Naredi tudi vaje v **DZ na str.: 155/15**, in vaje na **strani 156**. Pazi na razlike v rabi obeh časov. Ko vaje končaš, s pomočjo rešitev **popravi ali odkljukaj svoje odgovore z rdečim** kulijem .

Lep pozdrav, učiteljica Simona